PATVIRTINTA

Vilniaus r. Egliškių šv. J. Bosko

gimnazijos direktoriaus

2021 m. sausio d. 12 įsakymu Nr. V-5

**VILNIAUS R. EGLIŠKIŲ ŠV. JONO BOSKO GIMNAZIJOS**

**VADOVO, JO PAVADUOTOJŲ UGDYMUI, MOKYTOJŲ IR PAGALBOS MOKINIUI SPECIALISTŲ KVALIFIKACIJOS TOBULINIMO PLANAS 2021 METAMS**

**I. BENDRUOSIOS NUOSTATOS**

1. Gimnazijos pedagoginių darbuotojų kvalifikacijos tobulinimo planas parengtas vadovaujantis Lietuvos Respublikos švietimo ir mokslo ministro 2020 m. balandžio 2 d. įsakymu Nr. V-504 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų 2020 – 2022 metų kvalifikacijos tobulinimo prioritetų“, Gimnazijos kvalifikacijos tobulinimo tvarka, Gimnazijos veiklos įsivertinimo išvadomis ir dera su 2021 metų Gimnazijos veiklos tikslais ir uždaviniais.

**II. KVALIFIKACIJOS TOBULINIMO PRIORITETAI**

2. Mokytojų ir pagalbos mokiniui kvalifikacijos tobulinimo prioritetai:

2.1. Skaitmeninio raštingumo tobulinimas.

2.3. Į mokymąsi orientuotos vertinimo kultūros auginimas.

2.3. Bendrųjų ir dalykinių kompetencijų tobulinimas.

3. Vadovų kvalifikacijos tobulinimo prioritetai:

3.1. Lyderystės ugdymui ir mokymuisi stiprinimas.

3.2. Rizikos valdymas.

**III. KVALIFIKACIJOS TOBULINIMO PLANO TIKSLAS IR UŽDAVINIAI**

4. Kvalifikacijos tobulinimo plano tikslas - sudaryti sąlygas ir skatinti Gimnazijos vadovus, mokytojus, pagalbos mokiniui specialistus įgyti ir plėtoti savo kompetencijas siekiant švietimo kokybės ir mokinių pasiekimų gerinimo, atsižvelgiant į individualius mokinių ugdymosi poreikius.

5. Kvalifikacijos tobulinimo plano uždaviniai:

5.1. analizuoti ir tirti pedagoginių darbuotojų kvalifikacijos tobulinimo poreikius;

5.2. vadovaujantis Gimnazijos strateginiais siekiais ir suplanuotomis veiklos kryptimis, sistemingai ir kokybiškai vykdyti Gimnazijos vadovų, mokytojų, pagalbos mokiniui specialistų kvalifikacijos tobulinimą, siekiant pedagoginių darbuotojų profesinio meistriškumo;

5.3. skatinti, kad Gimnazijos vadovai, mokytojai, pagalbos mokiniui specialistai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje, siekiant kokybės kultūros;

5.4. diegti veiksmingesnius darbo būdus, nuolat įsivertinant, mokantis, dalijantis gerąja patirtimi;

5.5. sudaryti sąlygas Gimnazijos mokytojams, pagalbos mokiniui specialistams, įgyvendinti kvalifikacinius reikalavimus, apibrėžtus Mokytojų ir pagalbos mokiniui specialistų atestacijos nuostatuose;

5.6. racionaliai naudoti kvalifikacijai tobulinti skirtas lėšas.

**IV. KVALIFIKACIJOS TOBULINIMO FORMOS**

6. Pedagoginiai darbuotojai kvalifikaciją plėtoti gali:

6.1. įgydami kito (-ų) mokomojo (-ųjų) dalyko (-ų), ugdymo srities pedagoginės specializacijos ir (ar) vadovavimo ir lyderystės kompetencijų aukštojoje mokykloje;

6.2. dalyvaudami neformaliojo švietimo kvalifikacijos tobulinimo programose, kur nustatomi konkretūs profesinių kompetencijų tobulinimo tikslai ir uždaviniai, apibrėžiamas mokymo(si) turinys, rezultatai bei vertinimo kriterijai. Programos trukmė ne mažesnė kaip 40 valandų, ji gali būti sudaryta iš vieno ar kelių modulių, įgyvendinama įvairiomis formomis (seminarai, kursai, stažuotės ir pan.);

6.3. savišvietos būdu, dalyvaudami ugdomosios ir vadybinės veiklos stebėjimuose ir aptarimuose, praktinės veiklos refleksijose ir kitose neformaliojo suaugusiųjų švietimo veiklose (paskaitose, konferencijose, parodose, įvairiuose mokymuose ir pan.).

**V. PRIEMONĖS UŽDAVINIAMS PASIEKTI**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Atsakingi vykdytojai** | **Vykdymo laikas / data** | **Sėkmės kriterijai** |
| 5.1. Analizuoti ir tirti pedagoginių darbuotojų kvalifikacijos tobulinimo poreikius. | Pedagoginių darbuotojų profesinių kompetencijų įsivertinimų ir siūlymų dėl kvalifikacijos tobulinimo poreikių analizė. | Metodinė taryba, Metodinės grupės | Iki sausio 10 d. | Kryptingai ir sistemingai tenkinamas mokytojų kvalifikacijos tobulinimo poreikis. Išsirinktos bent 3 prioritetinės kvalifikacijos tobulinimo kryptys. |
| 5.2. Vadovaujantis Gimnazijos strateginiais siekiais ir suplanuotomis veiklos kryptimis, sistemingai ir kokybiškai vykdyti Gimnazijos vadovų, mokytojų, pagalbos mokiniui specialistų kvalifikacijos tobulinimą, siekiant pedagoginių darbuotojų profesinio meistriškumo. | Informavimas el. paštu ar/ir el.  dienyne apie vykdomus kvalifikacijos tobulinimo renginius. | Direktoriaus pavaduotojas ugdymui,  Metodinė taryba | 2021 metai | Kiekvienas pedagoginis darbuotojas pasirinks ir dalyvaus siūlomuose kvalifikacijos tobulinimo renginiuose. |
| Organizavimas vienos bendros kvalifikacijos tobulinimo programos Gimnazijoje, kurios tema būtų aktuali daugumai mokytojų ir atitiktų Gimnazijos veiklos kryptis. | Metodinė taryba | 2021 metai | Kvalifikacijos tobulinimo programoje dalyvaus 90 proc. pedagoginių darbuotojų. |
| Individuali kvalifikacijos tobulinimo renginių paieška. | Pedagoginiai darbuotojai | 2021 metai | Pedagoginiai darbuotojai dalyvaus pačių pasirinktuose kvalifikacijos tobulinimo renginiuose. |
| Dalyvavimas Vilniaus r. savivaldybės metodinių būrelių veikloje. | Pedagoginiai darbuotojai | 2021 metai | Pedagoginiai darbuotojai tobulina dalykinės kompetencijas. |
| 5.3. Skatinti, kad Gimnazijos vadovai, mokytojai, pagalbos mokiniui specialistai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje, siekiant kokybės kultūros. | Kvalifikacijos tobulinimo renginiuose įgytos žinios ir gebėjimai taikinamos ugdymo procese. | Pedagoginiai darbuotojai, direktoriaus pavaduotojas ugdymui | Per mokslo metus | Pedagoginiai darbuotojai kvalifikacijos tobulinimo renginiuose įgytas žinias ir gebėjimus aktyviai taiko savo praktinėje veikloje. Tai atsispindi stebėtose pamokose, mokinių pažangoje, Gimnazijos rezultatuose. |
| Pedagoginių darbuotojų profesinių kompetencijų įsivertinimas. | Pedagoginiai darbuotojai | Iki sausio 5 d. | Pedagoginiai darbuotojai įsivertina savo profesines kompetencijas, remdamiesi mokinių pasiekimų ir pažangos, Gimnazijos rezultatais bei kitais rodikliais. |
| 5.4. Diegti veiksmingesnius darbo būdus, nuolat įsivertinant, mokantis, dalijantis gerąja patirtimi. | Mokytojų, dalyvavusių kvalifikacijos tobulinimo renginiuose, pranešimai metodinių grupių susirinkimuose. | Metodinių grupių pirmininkai | Per mokinių rudens, žiemos, pavasario atostogas | Vyksta kvalifikacijos tobulinimo renginio vertinimas, dalykinės informacijos sklaida. |
| Bendradarbiavimas su Vilniaus r. savivaldybės mokyklų mokytojais, dalijantis metodine patirtimi. | Mokytojai | Per mokslo metus | Vyksta bendradarbiavimo kompetencijų gerinimas, metodinio darbo patirties sklaida. |
| Pagalbos mokytojams, turintiems nedidelę pedagoginę patirtį, naujai atvykusiems, teikimas. | Metodinė taryba | Per mokslo metus, pagal poreikį | Teikiama savalaikė ir sisteminga pagalba naujai atvykusiems mokytojams.  Naujai atvykę mokytojai stebės ir aptars bent po 3 kolegų pamokas. |
| Atvirų, integruotų pamokų planavimas, organizavimas. | Metodinių grupių pirmininkai | Pagal metodinių grupių planus | Vyksta pasidalinimas gerąja patirtimi, ugdymo proceso optimizavimas, naujų ugdymo formų ieškojimas ir taikymas. |
| 5.5. Sudaryti sąlygas Gimnazijos mokytojams, pagalbos mokiniui specialistams, įgyvendinti kvalifikacinius reikalavimus, apibrėžtus Mokytojų ir pagalbos mokiniui specialistų atestacijos nuostatuose. | Stebėjimas ir vertinimas, kaip mokytojų veikla atitinka turimą kvalifikacinę kategoriją bei kvalifikacinės kategorijos kėlimo skatinimas. | Gimnazijos vadovai | Per mokslo metus | Pamokų stebėjimas ir vertinimas. Skatinimas kelti kvalifikacinę kategoriją. |
| 5.6. Racionaliai naudoti kvalifikacijai tobulinti skirtas lėšas. | Racionaliai panaudotos kvalifikacijai tobulinti skirtas lėšas. | Metodinė taryba, Gimnazijos vadovai | 2021 metai | Skirstant lėšas atsižvelgta į gimnazijos prioritetus, kvalifikacijos tobulinimo renginio svarbą, kokybę bei jo reikalingumą Gimnazijos ir mokytojo siekiamiems tikslams. |

**VI. KVALIFIKACIJOS TOBULINIMO LĖŠOS**

7. Pedagoginių darbuotojų kvalifikacijos tobulinimas gali būti finansuojamas:

7.1. valstybės ir savivaldybės biudžetų lėšomis;

7.2. pačių pedagoginių darbuotojų lėšomis;

7.3. kitų šaltinių lėšomis.

**VII. BAIGIAMOSIOS NUOSTATOS**

8. Plano įgyvendinimą koordinuos direktoriaus pavaduotojas ugdymui, metodinė taryba.

9. Pedagogų kvalifikacijos tobulinimo apskaitą, analizę ir įvertinimą paruoš direktoriaus pavaduotojas ugdymui iki sausio 10 d.

10. Ataskaitą pateiks direktoriaus pavaduotojas ugdymui mokytojų tarybos posėdyje 2022 m. sausio mėn.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Metodinės tarybos

2021 m. sausio 14 d. posėdyje, protokolas Nr. BM-1